b"\n_START_ARTICLE_\nMitologia hotentota\n_START_PARAGRAPH_\nLa mitologia hotentonta est\xc3\xa0 formada per les creences i hist\xc3\xb2ries tradicionals sobre els d\xc3\xa9us i els herois dels hotentots (khoikhois), un grup \xc3\xa8tnic del sud de l'\xc3\x80frica._NEWLINE_El d\xc3\xa9u suprem dels hotentots s'anomena Gamab, un d\xc3\xa9u del cel i el dest\xc3\xad. Dispara fletxes des dels cels cap als mortals tot matant-los._NEWLINE_Tsui (tamb\xc3\xa9 Tsui'goab) \xc3\xa9s un d\xc3\xa9u m\xc3\xa0gic de la pluja i la tempesta. Gunab \xc3\xa9s un d\xc3\xa9u malvat._NEWLINE_Un dels m\xc3\xa9s famosos herois dels hotentots era Heitsi-eibib (o tamb\xc3\xa9 simplement Heitsi), descendent d'una vaca i l'herba m\xc3\xa0gica que menjava. Era un ca\xc3\xa7ador llegendari, mag i guerrer, que amb gran valentia va matar el Ga-gorib. Tamb\xc3\xa9 era un d\xc3\xa9u la vida la mort i la resurrecci\xc3\xb3, morint i reviscolant-se ell mateix en nombroses ocasions; la seva tomba est\xc3\xa0 localitzada a molts de llocs d'\xc3\x80frica. \xc3\x89s adorat com a d\xc3\xa9u de la ca\xc3\xa7a._NEWLINE_Ga-gorib \xc3\xa9s un mostre llegendari que seia al costat d'un profund forat al camp i desafiava als transe\xc3\xbcnts que li llan\xc3\xa7aven roques. Les roques li rebotaven i mataven els que passaven, que queien al forat. Heitsi-eibib va distreure a Ga-gorib i va picar-lo per sota l'orella amb una pedra i va caure dins el forat. En una versi\xc3\xb3 alternativa, Heitsi-eibib fou empaitat al voltant del forat fins que va relliscar i hi va caure dintre. Finalment va poder escapar i va fer caure Ga-gorib dins del forat._NEWLINE_Un altre mostre es diu Hai-uri, una criatura saltadora amb nom\xc3\xa9s una extremitat al seu cos (un bra\xc3\xa7, una cama, etc.). Menja humans. Encara un altre home \xc3\xa9s Aigamuxa, una criatura que mata a les dunes que t\xc3\xa9 els ulls a la punta de les seves potes i les han d'aixecar enlaire per veure per on van."